Boneta (riu)

Boneta es un riu occitan de Tarn e Garona ; raja entremièg lo Causse de Cailutz e la Tèrrafòrt Roergata. Es un afluent d'Avairon en riba drecha.

 Geografia 
Longa de 24,9 km, Boneta nais dins la comuna de La Garda, e s'escampa dins Avairon a Sent Antonin.

 Comunas traversadas 
 La Garda, Sent Progèt, Lòse, La Capèla de Libron, Cailutz, Espinàs, Sent Antonin.

 Afluents màger 
 lo riu de Sent Laurenç 10,1 km
 lo riu de Laval 5 km
 lo riu de Cròsa 4,6 km
 lo riu de Caudasaigas 4,9 km
 lo riu de Gorga 5,2 km

 Idrologia 
Boneta es un riu moderadament abondós. 

  Boneta a Sent Antonin 
Son debit foguèt observat sus un periòde de 41 ans (1968-2008), a Sent Antonin a la confluéncia amb AvaironBanque Hydro - MEDDE, « Synthèse de la Banque Hydro - La Bonnette à Saint-Antonin-Noble-Val (O5685010) » (consulté le 15 juillet 2014). Lo bacin versant del riu i es de 179 km2, gaireben la totalitat d'aquel.

Lo modul del riu a Sent Antonin es de 1,27 m3/s.

La Boneta presenta de variacions sasonièras de debit plan marcadas, amb d'aigas nautas d'ivèrn e prima portant lo debit mensual mejan a un nivèl situat entre 1,90 e 2,78 m3/s, de decembre a abril comprés (amb un maximum en febrièr), e d'aigas bassas d'estiu, de julhet a setembre comprés, amb una baissa del debit mejan mensual fins a 0,152 m3/s al mes d'agost, çò qu'es plan bas. Pasmens las variacions realas sus de corts periòdes son encara mai importantas.

 Estiatge 
A l'estiatge, lo VCN3 pòt càser fins a 0,031 m3/s, en cas de periòde quinquenal sec, siá 31 litres per segonda, lo cors d'aiga perdent alara mai de 97 % de son debit mejan.

 Aigats 
Los aigats pòdon èsser pro importants, caracteristica comuna a fòrça afluents de Garona. 

Lo debit instantanèu maximal registrat a Sent Antonin pendent lo periòde d'observacion, foguèt de 48,1 m3/s lo 30 d'abril de 2001, alara que la valor jornalièra maximala èra de 37,6 m3/s lo 24 d'abril de 1988.

 Lama d'aiga e debit especific 
La Boneta es pas un riu pro abondent. La lama d'aiga rajant dins son bacin versant es de 225 millimètres annalament, çò qu'es plan inferior a la mejana dels bacins de Garona (384 millimètres al Mas d'Agenés), e d'Avairon (347 millimètres). Lo debit especific (o Qsp) del riu es de 7,1 litres par segonda e per quilomètre carrat del bacin.

 Notas e references 

 Referéncia 

Categoria:Aiga de Tarn e Garona
Categoria:Aiga eissit del Massís Central